Yal tameddit i ttԑawadas i yemma-s ayen akk i as-d-qqaren yeḥbiben-is, mazel urԑad yefhim ɣf wacu msexḍen imawlan-is, uqbel ad yefhem tilufa n ddunit, i ssawl-d lajel-id, tԑedda-d tkerrust tḥuza-t zdat n tewwurt n uɣerbaz wwin-t srid ɣer sbiṭar maca ur yessaweḍ ara tarwiḥt yemmut deg ubrid, Lidya mi tesla tmeğğed s ṭelq n taɣect-is tcencew akk acubbub-is, yeffeɣitt leԑqel aԑziz n tasa iruḥ yeğğa-tt, ur tettuɣal ara ad t-twali, ula d tilawin n taddart ur uffint ara amek ara tt-sebbrent, tefsex acḥal n yiberden gar yifassen-nsent.